સંકલ્પ એ કોઈ ઈચ્છાઓની યાદી નથી પરંતુ કરવાનાં કામોની યાદી છે (આશા રાખીએ કે જાન્યુઆરીના પહેલાં અઠવાડિયાથી પણ વધુ ચાલે). ફક્ત એવું ન કહો કે મારી ઈચ્છા છે કે હું વધારે ખુશ વ્યક્તિ કે વધારે સારી વ્યક્તિ બનીશ કેમ કે તમે આવા સંકલ્પને કઈ રીતે માપશો? જો તમે તેને પરિમાણિત કરી શકો તેમ ન હો તો ઓછા નામે એક ચોક્કસ કહી શકાય એવો સંકલ્પ કરો જેથી કરીને વ્યાજબીપણે તમે તેનાં માટે કાર્યરત રહો છો કે નહિ તેનાં વિષે તમે સુનિશ્ચિત રહી શકો. તમારો સંકલ્પ જેટલો વધારે ચોક્કસ હશે, તેટલી જ વધારે તેમાં સફળતા માટેની શક્યતા રહેલી હશે. દાખલા તરીકે, હું આ વર્ષે વજન ઉતારીશ એ પુરતો સારો સંકલ્પ ન કહી શકાય. કારણકે વજન ઉતારવું એ તમારી એક ઈચ્છા છે કે જે તમે પૂરી થાય તેમ ઈચ્છો છો. તે કોઈ કર્મ નથી, કે કોઈ સંકલ્પ પણ નથી. તે એક પરિણામ છે.